በታይላንድ ከሚገኙ ድረገፃች ከ170 በላይ ፌስ ቡክ ከጥቅም ውጭ ተደረጉ
በታይላንድ ከሚገኙ ድረገፃች መካከል ከ170 በላይ ፌስ ቡክ የሚሆኑትን ከጥቅም ውጭ እንዲሆኑ አድርጓል ሲል የሀገሪቱ ብሮድካስቲንግ እና  ቴሌኮሙኒኬሽን ኮሚሽን አስታወቀ ፡፡ኩባንያው ድረ ገፆቹን ያገደው ንጉሳዊ ቤተሰቦችን የዘለፉ ፅሑፎችን በማስነበባቸው ነው ብሏል፡፡በፍጥነት እያደገች ያለችው ኤስያዊቷ ሃገር ታይላንድ አሁንም ድረስ የምትመራው በንጉሳዊ ስርዓት ነው፡፡በዚህ ስርዓቷ ደግሞ ንግሳዊውን ቤተሰብን መተቸት ፍጹም ክልክል ነው፡፡ ይህንን ህግ ጥሶ የተገኘ አካልም  እስከ 15 ዓመት ያክል ወደ ዘብጥያ ይወርዳል፡፡ምንም እንኳን የፌስቡክ ኩባንያ  በጉዳዩ ላይ ምንም ያለው ነገር ባይኖርም እንደ የሀገሪቱ ብሮድካስቲንግ እና ቴሌኮሙኒኬሽን ኮሚሽን ግን ንጉሳዊ ቤተሰቦችን ሰድበዋል ካላቸው ተፅዕኖ ፈጣሪ የፌስቡክ ማህበራዊ ድረገፃች መካከል 178 ቱን ከአገልግሎት ውጪ እንዲሆኑ አድርጓል ብሏል ፡፡ ኮሚሽኑ አሁንም ኩባንያው ቀሪ 131 የፌስቡክ ማህበራዊ ድረ ገፃችን የማያግድ ከሆነ ሃገሪቱ ህጋዊ እርምጃ እንደምትወስድ አስጠንቅቋል፡፡ባለፉት  ሁለት ዓመታት የታይላንድ የወንጀል ችሎት ያልተገቡ ፅሑፎችን አስነብበዋል ያላቸውን  7000 የሚሆኑ ድረ ገፆች እንዲዘጉ ያዘዘ ሲሆን ዘንድሮም 309 የፌስቡክ ማህበራዊ ድረገፃችን በጥቁር መዝገብ ላይ አስፍሯቸዋል ሲል አልጀዚራ ዘግቧል፡፡የተባበሩት መንግስታት የሰብዓዊ መብቶች ምክር ቤት በፈረንጆች ሐምሌ 2016 ላይ ባወጣው አዋጅ መሰረት ሰዎች ድረገፃችን በመጠቀም ሃሳባቸውን በነፃነት እንዲገልፁ ደንግጓል፡፡በመሆኑም የምክርቤቱ አማካሪ ዴቪድ ኬይ የኢንተርኔት ኩባንያዎች ሃሳብን በነፃነት የመግለፅ መብትን የሚጋፉ ጉዳዮች ሲገጥማቸው አሜን ብለው ከመቀበል ይልቅ ለምን ብለው መከላከል አለባቸው ብሏል፡፡አሁን አሁን በዓለም ቴክኖሎጂ መስፋፋትና መረጃዎችን በቀላሉ መለዋወጥ በሚቻልበት ዘመን ሃሳብን በነፃነት የመግለፅ መብቶችና መንግስት የሚወጣቸው ክልከላዎች  ሲፋጠጡ ይስተዋላል፡፡ምንጭ- አልጀዚራ